** БЪЛГАРСКИ ЧЕРВЕН КРЪСТ**

**ОБЛАСТЕН СЪВЕТ – ПЛОВДИВ**

**4000, гр.Пловдив, ул. Стойчо Мушанов 48, тел.: 032 62 71 63,**

**е-mail:** [**plovdiv@redcross.bg**](mailto:plovdiv@redcross.bg)**,** [**www.redcross-**](http://www.redcross-)**plovdiv.org**

**ПОЗДРАВИТЕЛЕН АДРЕС**

ПО ПОВОД 8 МАЙ – МЕЖДУНАРОДНИЯ ДЕН НА ЧЕРВЕНИЯ КРЪСТ И ЧЕРВЕНИЯ ПОЛУМЕСЕЦ

НА

ПРЕДСЕДАТЕЛИТЕ НА ОБЩИНСКИТЕ ОРГАНИЗАЦИИ В ОБЛАСТ ПЛОВДИВ

**УВАЖАЕМИ ГОСПОЖИ И ГОСПОДА,**

За нас е чест да ви поздравим по повод 8 май – Международния ден на Червения кръст и Червения полумесец 2021.

На този ден преди 193 години е роден големият швейцарски хуманист Анри Дюнан – основоположникът на Червенокръсткото движение. Неговите идеи за солидарност и взаимопомощ, за грижа към страдащите са живи и днес на фона на безпрецедентната глобална криза и са фундамента, върху който реализират дейността си 192 национални дружества на Червения кръст и Червения полумесец.

Повече от 14 милиона доброволци на Движението са на предната линия в борбата с пандемията и със забележителна всеотдайност и издръжливост са подпомогнали над 100 милиона души. Горди сме от техните и вашите усилия и ви дължим най-дълбокото си уважение за предоставената хуманитарна помощ на най-уязвимите групи на обществото. Всички вие сте мерило за най-висока нравственост и отговорност, илюстрация на основополагащия принцип на нашето движение – доброволността.

Днешният ден е изключително подходящ да изразим признателност към всички вас заедно с хилядите ни отдадени на каузата доброволци, които вярвате в силата на солидарността, благородството и милосърдието.

*Председател на Областната организация Директор на Секретариата на*

*на БЧК – Пловдив ОС на БЧК - Пловдив*

*д-р Петрония Карамитрева Таня Георгиева*